Diari Oficial de la Generalitat Valenciana


Sumari del DOGV 3856, del 13-10-2000 (2000/7480)

RESOLUCIÓ de 14 de setembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol Addicional per a l'any 2000, pel qual es modifica la clàusula tercera del conveni de col·laboració entre la Conselleria de Benestar Social i l'organisme autònom de l'Ajuntament de la Vila Joiosa Fundació Pública Parra-Conca, per a la gestió del Centre Ocupacional/Residència, ubicat a la Vila Joiosa, signat el 19 de novembre de 1998.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3856

Data del DOGV
:   13-10-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/7480


Data del document
:   14-09-2000

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Vila Joiosa, la
    * cooperació administrativa
    * fundació
    * servei social
    * administració local

RESOLUCIÓ de 14 de setembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol Addicional per a l'any 2000, pel qual es modifica la clàusula tercera del conveni de col·laboració entre la Conselleria de Benestar Social i l'organisme autònom de l'Ajuntament de la Vila Joiosa Fundació Pública Parra-Conca, per a la gestió del Centre Ocupacional/Residència, ubicat a la Vila Joiosa, signat el 19 de novembre de 1998. [2000/7480]
  
Subscrit, després de la tramitació prèvia reglamentària, entre la Conselleria de Benestar Social de la Generalitat Valenciana i l'organisme autònom de l'Ajuntament de la Vila Joiosa Fundació Pública Parra-Conca, el 24 de juliol de 2000, un Protocol Addicional per a l'any 2000 pel qual es modifica la clàusula tercera del conveni de col·laboració entre la Conselleria de Benestar Social i l'organisme autònom de l'Ajuntament de la Vila Joiosa Fundació Pública Parra-Conca, per a la gestió del Centre Ocupacional/Residència, ubicat a la Vila Joiosa, signat el 19 de novembre de 1998, i en compliment del que estableix l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0513/2000, i que figura com a annex d'aquesta resolució.
  
València, 14 de setembre de 2000.- La subsecretaria del Secretariat del Govern i Relacions amb les Corts: Amparo Koninckx Frasquet.
  
Protocol addicional per a l'any 2000, pel qual es modifica la clàusula tercera del Conveni de Col·laboració del 19 de novembre de 1998, entre la Conselleria de Benestar Social i l'organisme autònom de l'Ajuntament de la Vila Joiosa Fundació Pública Parra-Conca, per a la gestió del centre ocupacional-residència, ubicat a la Vila Joiosa.
  
Vila Joiosa, 24 de juliol de 2000
  
Reunits
  
D'una banda, el senyor conseller de Benestar Social, Rafael Blasco Castany, en virtut de la competència atribuïda per l'article 2 del Decret 127/99, de 17 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, i les funcions que li corresponen per l'article 35 de la Llei 5/83, de 30 de desembre, de Govern Valencià, autoritzada pel ple del Consell per a aquest acte en la sessió del dia 27de juny de 2000
  
I de l'altra, el senyor president de l'organisme autònom municipal de l'Ajuntament de la Vila Joiosa, Fundació Pública Parra - Conca, José Miguel Llorca Senabre, constituïda per acord municipal plenari del 16 de maig de 1996, que va aprovar els estatuts, exposats al públic en el BOP de 2 de juliol de 1996, i publicats íntegrament en el BOP de 14 de setembre de 1996.
  
Les parts es reconeixen capacitat legal suficient per a obligar-se, compareixen en la representació que respectivament exerceixen, i acorden el següent:
  
Antecedents
  
El dia 10 de novembre de 1998, el Consell va aprovar el Conveni de Col·laboració entre la Conselleria de Benestar Social i l'organisme autònom de l'Ajuntament de la Vila Joiosa Fundació Pública Parra-Conca, per a la gestió del centre ocupacional-residència, ubicat a la Vila Joiosa. Aquest conveni va ser subscrit el 19 de novembre de 1998. Al seu torn, el Govern Valencià en la reunió del dia 8 de febrer de 2000 va aprovar determinades modificacions a aquest conveni. No obstant això, tenint en compte de l'existència de personal més qualificat i a fi d'ajustar-se a l'estructura i les necessitats específiques dels dos centres, és convenient modificar la clàusula tercera que, amb vigència per a l'any 2000, queda com seguix.
  
Tercera
  
Sobre això, i tal com indica l'annex V de l'Ordre de 9 d'abril de 1990, de la Conselleria de Treball i Seguretat Social, de Registre, Autorització i Acreditació dels Serveis Socials a la Comunitat Valenciana, la finalitat d'aquests centres és oferir serveis de residència, de teràpia ocupacional, oferir suport a l'autonomia personal i a la integració social, i desplegar hàbits de convivència, d'acord amb les necessitats de les persones usuàries. Per a això, caldrà prestar l'assistència mínima següent:
  
- Tècniques de socialització,
  
- Activitats ocupacionals prelaborals,
  
- Formació d'hàbits d'autonomia,
  
- Teràpia i rehabilitació,
  
- Oci i temps lliure,
  
- Orientació laboral, i
  
- Serveis complementaris de transport i menjador.
  
La residència de persones minusvàlides prestarà els serveis de manutenció i d'allotjament com a complement als oferits pel centre ocupacional.
  
La plantilla de personal com a mínim aquesta:
  
Centre ocupacional Residència de discapacitats
  
2 psicòleg/psicòloga Encarregat/da de residència
  
1 fisioterapeuta 7 assistents
  
1 treballador/treballadora social 18 educadors
  
8 monitors/monitores 0,5 netejadora
  
1 auxiliar ocupacional 1.auxiliar administratiu
  
1 ATS 1 conserge
  
El concepte 0,5 s'ha d'entendre com el de professional amb contracte de mitja jornada. Es podrà contractar un altre tipus de professionals necessaris per a millorar l'atenció directa i els serveis de centre, com ara ATS , TS, etc.
  
Els serveis de menjar, de neteja, de vigilància i de manteniment poden ser contractats, totalment o parcialment, tot ajustant-se a la normativa de contractació administrativa de la Llei 13/95, de 18 de maig, de Contractes de les Administracions Públiques, i les persones beneficiàries mateix hauran de col·laborar en la realització, d'acord amb les seues possibilitats.
  
Les obligacions laborals pel que fa al personal dels centres corresponen únicament a l'organisme autònom Fundació Pública Parra-Conca, i la Conselleria de Benestar Social hi serà completament aliena. No obstant això, la Direcció General d'Integració Social de Discapacitats podrà exigir del citat organisme autònom tots els documents que necessite per a verificar el compliment de les obligacions imposades per la legislació laboral vigent.
  
L'organització dels torns de personal es realitzarà de manera que, en tot moment, s'assegure l'atenció de les persones usuàries i el correcte funcionament dels centres, amb cobertura de personal suficient en tots els torns, d'acord amb la llista de personal establida més amunt.
  
En aquestes condicions, es formalitza aquest protocol que, aprovat per les persones que hi intervenen, amb la prèvia lectura, signen i s'estén per quadruplicat i a un sol efecte, al lloc i en la data indicats més amunt.
  
El conseller de Benestar Social: Rafael Blasco Castany
  
El president de l'organisme autònom municipal Fundació Pública Parra-Conca: Jose Miguel Llorca Senabre.